ลุ้นระทึก "อุตตม" ไปไหนมาบ้างก่อนตรวจติดไวรัสโควิด-19 หรือไม่
กลายเป็นประเด็นร้อน เมื่อ รมว.คลัง เข้ารับการตรวจว่าติดเชื้อไวรัสโควิด-19 หรือไม่ เพราะที่ผ่านมา รมว.คลังประชุมร่วมกับผู้บริหารระดับสูงของประเทศเป็นจำนวนมาก
19 มี.ค. 2563

นายอุตตม สาวนายน รมว.คลัง ออกมายอมรับแล้วว่า เมื่อวันที่ 18 มี.ค. 2563 ได้ไปตรวจว่าติดเชื้อไวรัสโควิด-19 (COVID-19) หรือไม่ หลังจากนายตำรวจติดตามที่ไม่ได้นั่งรถคันเดียวกันป่วยติดเชื้อไวรัสโควิด-19 ซึ่งตอนนี้ชื่อนายตำรวจดังกล่าวยังไม่ถูกกระทรวงสาธารณสุขประกาศเป็นผู้ติดเชื้อ โดยนายอุตตมระบุว่าผลการตรวจจะรู้ภายใน 48 ชั่งโมง และตอนนี้ได้กักตัวเอง 14 วัน
อย่างไรก็ตาม ผลตรวจจะออกมาอย่างไร แต่ทุกคนก็ผวาไปตามๆ กัน ว่า ในช่วงที่ผ่านมา นายอุตตม เดินทางไปประชุมพบปะกับใครบ้าง
เมื่อไล่ไทม์ไลน์ก็จะพบว่า




วันพุธที่ 11 มีนาคม 2563 เวลา 09.00 น. นายอุตตม ได้เดินทางประชุมคณะกรรมการตลาดทุนไทย ครั้งที่ 1/2563 ร่วมกับ ผู้บริหารระดับสูงของธนาคารแห่งประเทศไทย (ธปท.) ตลาดหลักทรัพย์แห่งประเทศไทย (ตลท.) และ คณะกรรมการกำกับหลักทรัพย์และตลาดหลักทรัพย์ (ก.ล.ต.) ที่ อาคารตลาดหลักทรัพย์แห่งประเทศไทย ถนน รัชดาภิเษก




วันพฤหัสบดีที่ 12 มีนาคม 2563 เวลา 10.00 น. เดินทางไปตรวจเยี่ยมองค์การสุรา ที่ จังหวัดฉะเชิงเทรา เพื่อติดตามความพร้อมการจัดสรรแอลกอฮอล์ ให้กับกระชาชน ร่วมกับ อธิบดีกรมสรรพสามิต ผู้อำนวยการสำนักงานสลาก และ ผู้อำนวยการธนาคารออมสิน




จากนั้นในเวลา 12.00 น. ได้เดินทางกลับมาที่กระทรวงการคลัง เพื่อหารือมาตรการดูแลตลาดหุ้นร่วมกับ นายสมคิด จาตุศรีพิทักษ์ รองนายกรัฐมนตรี




วันจันทร์ 16 มีนาคม 2563
เวลา 10.00 น.ประชุมร่วมกับ นายกรัฐมนตรี และ นายสมคิด จาตุศรีพิทักษ์ รองนายกรัฐมนตรี เพื่อเตรียมมาตรการก่อนเข้าประชุมคณะรัฐมนตรี (ครม.) ที่ทำเนียบรัฐบาล




วันอังคารที่ 17 มีนาคม 2563 เวลา 09.00 น.ประชุมคณะรัฐมนตรี ร่วมกับ นายกรัฐมนตรี และ ครม. ทั้งคณะ ก่อนจะแถลงข่าวร่วมกับ ครม.ในช่วงบ่าย




พุธที่ 18 มีนาคม 2563 เวลา 09.00 น. ประชุมร่วมกับผู้บริหารระดับสูงของกระทรวงการคลัง อธิบดี และ ผู้อำนวยการสำนักงานเศรษฐกิจการคลัง (สศค.) ก่อนที่ช่วงบ่ายจะเดินทางออกจากกระทรวง ไปตรวจร่างกาย และ เข้าสู่การกักตัว 14 วัน โดยคาดว่าจะรู้ผลตรวจติดไวรัสโควิด-19 ในบ่ายวันที่ 20 มี.ค. นี้